Иске Ярмәк гомүми тулы белем бирү мәктәбе

Камышлы районы Самара өлкәсе

**“Татар теле һәм әдәбияты укытучысы – 2016” бәйгесе өчен әзерләнгән ачык дәрес.**

**“Сыйфат. Сүз төркемен өйрәнү”**

Дәресне әзерләде:

башлангыч сыйныф укытучысы

Әхмәтҗанова Венера Фаһим кызы

**Дәреснең темасы:** Сыйфат.

**Класс: 3**

**Максат:** **1) дидактик**:сыйфат -сүз төркеме, сыйфатның грамматик мәгънәсе, морфологик һәм синтаксис турында төшенчә бирү; гамәлдә дөрес куллана белү күнекмәләрен ныгыту

**2) психологик**: фәнгә карата кызыксыну уяту, материалны үзләштерү өчен уңай шартлар тудыру;

**3) тәрбияви**: туган якның матурлыгына, кышкы табигатькә,кошларга мәхәббәт хисләре уяту.

**Җиһазлау:** такта, интерактив такта, таратма карточкалар, тестлар, башваткыч, компьютер.

1**. Слайд.**

**Дәрес барышы**

**I . Дәресне оештыру элеше.**

1.-Исәнмесез балалар!

 Матур үтсен көнебез!

 Көләч булсын йөзебез!

 Булыйк һәрчак әдәпле,

 Отыйк матур гадәтне.

*-* Мин дә сезгә матур көннәр кебек яхшы кәеф, зиһен ачкычлары телимен.

- Ә хәзер кунакларга карап елмайдык, исәнләштек һәм урыннарга утырабыз

Дөрес, матур утырыйк,

 Тырышып җавап бирик.

**II .Кереш элеше.**

**1)**Барысы да тәртиптә, дәресебезне башлыйбыз

Безнен татар халык әдәбияте матур жырлары, тылсымлы әкиятләре, табышмаклары,хикәяләре белән бай.

-Минем сезне бер әкият белән таныштырасым килә. Борын-борын заманда сүз төркемнәре илендә яшәгән ди Исем белән Фигыль. Алар бик дус булганнар.Бер-берсен тулыландырып, ачыклап, гел янәшә йөргәннәр. Шулай яши торгач ни өчендер икесенә дә күңелсез булла башлаган. Алар дус эзләп юлга чыкканнар. Ул дусны тапканнар. Ул аларның тормышын матурлаган, баеткан, бизәгән. Сүз төркемнәре патшалыгы ямьләнеп киткән.

- Безнең бүген дәресебезнең максаты да бу дусның кем икәнлеген ачыклау булып тора.

- Моны ачыклауда безгә бер ничә тукталыш ярдәм итәр.

**2)-1 нче тукталыш** . **Бэзгэ тылсымлы хат килеп төште.**

**СЛАЙД(Тылсымлы хат килеп төште)**

Хат эчендә табышмаклар. Сезнең тапкырлыкларыгызны сынап карыйк.

Әйдәгез әле укучылар,шушы табышмакларны сәнгатьле итеп укып, җавапларын табыйк,та,башваткычка урнаштырыйк.Табышмакка җавап табып, сез бу илнең исемен белерсез

1. Үсеп утыра бер чүлмәк, өстенә кигән йөз күлмәк.(кәбестә)

2. Ашка салсаң-тәм кертә, борынга керсә -төчкертә.(борыч)

3. Ура,суга, җилгәрә, үзе төяп җибәрә.(комбайн)

4.Гәүдәгә дә ул бик дәү,

Көчкә дә ул бик көчле.

Озын борыны белән,

Күтәрә бөтен йөкне.(фил)

5. Борыны озын, боты озын,   
Камышлыкта көнозын.  
Сазлык җирләрдә йөри  
Тату торыйк дип сөйли.(торна)

6.Башы күккү тиеп тора,

Үзе горур, биек ул.

Күпме генә тырышсаң да,

Менеп җитеп булмый шул(тау)

- Кызыл хәрефләр белән язылган сүзне укыгыз.Нинди сүз килеп чыкты? -Димәк , бу патшалыкның исеме ничек? (Сыйфат)

- Без бүген сезнең белән нәрсә турында сөйләшербез?(Сыйфат)

- Без бүген нәрсә ул сыйфат, ул нәрсәләрне ачыклап килә, нинди сорауларга җавап бирә икән?

Юлыбызны дәвам итәбез.

**СЛАЙД (Число,тема)**

**III. Яңа тема**

**1)**

Язганда мин туры утырам, Тигез тора иңсәләр. Ручканы мин дөрес тотам,  
 Дәфтәрне авыш итеп Яза башлыйм хәрефләрне, Тигез һәм матур итеп.

**2. Дәфтәрләрне ачып, число, теманы язабыз.**

21нче декабрь. Сыйфат.

2) Икенче тукталыш – **“Танышу”** тукталышы

**1.)Балалар, игътибар белән карагыз әле. Сезгә ике баганада сүзләр бирелгән.** яфрак куркак лимон ачы **(берәм-берәм чыгып билгелибез** ) җиләк усал бүре яшел куян кызыл

-Бу сүзләрне мәгънәләре буенча парлап сызыклар белән тоташтырабыз Һәм дәфтәрләргә язабыз.

**-Беренче баганадагы сүзләр нинди сорауларга җавап бирә? (Нинди?) -Предметның нәрсәсен белдерә?(Билгесен)**

**Предмет билгеләрен белдергән сүзләр нинди? кайсы? сорауларына җавап бирә һәм сыйфат дип атала.Рус телендэ сыйфат имя прилагательное була. -**Имя прилагательное нәрсә белдерә?(признак предмета) - Нинди сорауларга җавап булып килә?(какой?какая?какое?какие?)

**3)-Балалар,кагыйдәне дәреслектән укыйбыз.**

**СЛАЙД ( НЭТИЖЭ**.)

-Ә хәзер 1нче күнегүне табабыз, игътибар белән укыйбыз һәм дәфтәрләргә дөрес итеп язабыз. -Ягез әле тикшерик.

-Сыйфат предметларның нәрсәсен белдерә?(төрле билгеләрен белдерә).

-Нинди билгеләрен белдерә?(**Кагыйдә уку**2)

Без бүген “Танышу” тукталышында сыйфатлар белән таныштык? Димәк, без “Сыйфат” иле буйлап сәяхәткә чыгабыз. Сәяхәт авыр булмас, әгәр дә без бердәм булсак. Бер-беребезгә ярдәм итсәк. Бер-берсенә ярдәм итә торган кешеләрне нинди кешеләр дип йөртәләр? (Ярдәмчел, мәрхәмәтле, кешелекле, шәфкатьле) **-Бу сүзләр нинди сорауга җавап бирәләр?**

**3)** Безнең эченче тукталыш - **“Эзләнү”** тукталышы.

- Хәзер елның кайсы вакыты? (Кыш.)

-Кышкы айларны ягез әле санап карыйк.(декабрь.январь,февраль)

-Январь-татар телендә гыйнвар дип әйтелә - Кышның ничәнче ае? (Беренче.)

- Бу ай ничек атала? (Декабрь.) - Декабрь елны тәмамлаучы да, кышны башлаучы да.

Кыш билгеләрен санап чыгыйк әле. Кыш нинди ул? (Суык, карлы, ак, буранлы һ.б.)  **-**Бик дэрес. Э хэзер ике тэркемгэ буленәбез.

- Кыш кар бөртекләрсез булмый, бик матур кар бөртекләре төзик. Ак сүзенә исемнәр, кыш сүзенә сыйфатлар уйлап язабыз хэм укыйбыз.

*-Укучылар язган сүзләребезне укыйбыз һәм тактага бөркетәбез . Шулай итеп ике кар бөртеге барлыкка килде.*

Җөмләләрне дәфтәргә язабыз.

Ак кар, кыш, җир, агачлар, куян ,чаңгы,аю

Кыш салкын, карлы, буранлы, матур, .

**4).**Дуртенче тукталыш:**“Ял итү”** тукталышы

*“ Йомшак кар ” Кар,кар,кар ява Бураннарны туздыра Кулларга төшеп эри, Үзе бик тиз туңдыра. Йомшак карны алабыз Аннан туплар ясыйбыз Кар атышып уйныйбыз. Бик күңелле яшибез.*

*(Экранда* *“Кыш” картинасы)*

***5) СЛАЙД*** (Кыш )-Укучылар сез кышкы табигатьне яратасызмы?(яратабыз,чөнки чаңгыда,чанада,тимераякта шуарга без бик яратабыз)

Сезнең алдыгызда кышкы табигать. Кыш беренче адымнарын ясау белән табигатьтә төрле үзгәрешләр башлана .Ә нинди үзгәрешләр икәнен без 2нче күнегүне укып белербез. Таптык икенче күнегүне ,биремне укыйбыз. **Бирелгэн сузләрдән жөмлә тезергә һәм кучереп язарга.**

Кыш,салкын,килде.

Кар,ап-ак,каплады,жирне.

Чыршы,тун,ак,киде.

Агачлар,шэл,ябынды,ак.

Боз,каплады,шома,елгаларны.

Авырайды,кошлар,эчен,тормыш.

Укучылар,жимлеклэр,эчен,кошлар,куялар.

-Ә хәзер сәнгатьле итеп җөмләләрне укыйбыз һәм Нинди? соравына җавап биргән сүзләрне табабыз. -Сыйфатлар җөмләдә ни өчен кирәк?(Җөмләләрне матурлата,баета,тулыландра.

**Салкын** кыш килде. Жирне **ап-ак** кар каплады.

 Чыршы ак тун киде. Агачлар ак шэл ябынды. Елгаларны шома боз каплады. Кошлар эчен тормыш авырайды.Укучылар кошлар эчен жимлеклэр куялар.

-Ә сез кошларны яратасызмы? -Кошлар - безнең нәни дусларыбыз, һәрвакытта да без аларга ярдәм итәргә тиешбез.

-Ә сез үзегез кошларга кыш көне ничек ярдәм итәсез?( кошларга җимлекләр куябыз һәм җимлекләр салабыз)

**-**Әйе, дөрес балалар. Сез кошларга дөрес ярдәм итәсез икән.

**6)-Хәзер сүзлек өстендә эшләп алыйк** әле.

**СЛАЙД** Кош-кыш

**кош-птица кыш-зима**

Дөрес әйтергә,һәм дөрес язарга укучылар.

**7. Э хэзер “Иҗади”** тукталыш

1)**Слайд (Туган авыл)**

Балалар,без эшебезне дәвам итик.

Туган җиребез- ямьле  Ярьмэк авылы.

Табигате искиткеч матур, ә халкы тырыш.

**2**.Туган җирем-Ярьмэгем турында матур сыйфатлар уйлап эйтик **Слайд**  ( Туган йорт)

**3**. Һәркем үзенең туган йортын , өен ярата.Кайда барсак та без аны сагынабыз.Үз туган өегезне иң матур сыйфатлар белән атагыз әле.

**4.Слайд**       (Иң якын кешеләрем)

Ә туган йортта иң якын кешеләр яши.Алар нинди?

**8)-Ягез әле уйнап алыйк.**

**Уен.**-Тактага сүз төркемнәренең исемнәре беркетелгән.Исем.Фигыль.Сыйфат.

Мин сезгә  hәрберегезгә сүзләр таратам. Ул сүзләрне такта янына чыгып үз урынарына урнаштырырга кирәк.  Яшел, агач, тәмле, укучы, кояш, кар, кечкенә,чибәр,укый,сөйли,эшли,ярата

**VI. Ныгыту**.(компьютерлар белэн эшлэу)

**Тапкырҗан сыйфат турында бик яхшы беләм ди. Ә сез укучылар? Тикшереп карыйк.**

**Тест** сорауларына җавап бирү.

 1. Сыйфат нәрсәне белдерә?

  а) предметның билгесен;

 б) предметны;

 в) предметның хәрәкәтен.

 2. Сыйфат нинди сорауларга җавап бирә?

 а) нишли? нишләгән?

 б) нинди? кайсы?

 в) кем? нәрсә?

 3.Сыйфат рус телендә кайсы сүз төркеме белән йөртелә?

  а)глагол;

 б) прилагательное;

 в) существительное.

4.Кайсы төркемдә сыйфатлар гына бирелгән

а) уңган, иркен, кайнар;

ә) кояш, ямьле, болытлы;

б) баллы, барам, сабыр

**2)-**Бик тиз эшләдегез.Әфәрин. Ягез әле,менә бу **3нче күнегүне** дә эшләп карагыз

 (Тиешле сыйфатларны куеп, җөмләләрне күчереп языгыз).

... ... көн. Болында ... , ... чәчәкләр үсә. ... күктә ... кошлар сайрый.

 ... үлән арасында ... җиләкләр үсеп утыра. Нинди ... вакыт.

**Сыйфатлар**: кызыл, зәңгәр, ак, җәйге, җылы, төрле-төрле, аяз, күңелле,

 яшел.

**VII.** Рефлексия.

-Без бүген дәрестә нинди сүз төркеме белэн таныштык?(сыйфат)

-Ул нинди сорауларга җавап бирә?(нинди?кайсы?)

-Сыйфат нәрсәне белдерә?(предметның билгесен)

-Сыйфатлар тагын ни өчен кирәк?(алар җөмләләрне тулыландыралар,сөйләмне матурлыйлар).

**VII.Өй эше-Көндәлекләрне ачабыз һәм өй эшен язабыз**

1)Кагыйдэне кабатлап килергә

2) 4нче күнегү

**VIII**Рефлексия. Менә безнең дәрес тәмамланып килә. Афәрин балалар,дәрестә бик актив катнаштыгыз, Сез тапкырлыкта, зирәклектә сынатмадыгыз. Дус, тату булып авырлыклар алдында югалып калмадыгыз. Барлык биремнәрне дә төгәл үтәдегез. -Үзегезнең дәрестәге эшчәнлегегезне шартлы билгеләр ярдәмендә күрсәтегез*.*

(билгеләр класс белән бергә,аңлатып куела)**Тамгалар кую**

Бүгенге дәресебез тәмам. Шуны дәреснең истәлеге итеп, мин сезгә кечкенә генә бүләкләремне тапшырам . Шәфкатьле, мәрхәмәтле, тәүфыйклы балалар булып үсегез. Рэхмэт сезгэ!